**נספח ד'1 – תיק מוצר לדגם**

1. **המסמכים הנדרשים לתיק מוצר עליו חל תקן רשמי**

|  |  |  |
| --- | --- | --- |
| **מס'** | **דרישה** | **הערות** |
| 1 | שם המוצר |  |
| 2 | שם תת מוצר | ככל שקיים כזה |
| 3 | שם הדגם |  |
| 4 | ארץ ייצור |  |
| 5 | פרטי היצרן או פרטי הספק | לרבות כתובות ודרכי הקשר. |
| 6 | אישור על התאמת הדגם לתקן הרשמי החל עליו בצירוף דוח בדיקה מפורט, בהתאם להנחיות הממונה על התקינה. | **במסלול יבוא על בסיס התאמה לתקן הישראלי הרשמי**  לטובין בקבוצות יבוא 1 ו-2:  תעודת התאמה לתקן ישראלי רשמי (אישור דגם) שניתנה על ידי מעבדת בדיקה.  לטובין בקבוצת יבוא 3:  תעודת התאמה לתקן ישראלי רשמי (אישור דגם) שניתנה על ידי מעבדת בדיקה  או תעודת התאמה לתקן הזר כמפורט במסלול יבוא על בסיס התאמה לתקן הבין-לאומי, ככל שהתקן הישראלי הרשמי החל על הטובין המיובא זהה לתקינה הזרה.  ככל שנדרשות השלמות בדבר התאמה לתקן הישראלי יחזיק היבואן בתיק המוצר במסמכים טכניים המפרטים את ביצוע ההשלמה לדרישות אלו. יש להדגיש כי האמור אינו פוטר מחובת העמידה בדרישות התקן.  \* התעודות צריכות לכלול את פרטי הטובין ותיאורם כך שיתאפשר זיהוי באופן חד ערכי של הטובין לדגם המאושר.  **במסלול יבוא על בסיס התאמה לתקן הבין-לאומי**  הגשת תעודת בדיקה (certificate) ככל שקיימת ודו"ח בדיקה (Test Report) מאת מעבדה מוסמכת על ידי גוף החבר בארגון ILAC או מאת מכון התקנים, שלפיה הטובין עומדים בדרישות התקן הבין-לאומי, ו/או מסמך אחר כנדרש על פי הפקודה וכמפורט ברשימה החיובית.  **בהתאם לסמכות הממונה בהתאם לסעיף 2ו(ב)(1) כחלופה לתעודה של ILAC ניתן, ניתן להגיש את התעודה בצירוף אחד מאלה:**   1. Certificate הניתן ע"י Certification Body במסגרת רשת IECEE CB Scheme 2. Certificate שניתן ע"י Notified Body  אירופאי.   \* התעודות צריכות לכלול את פרטי הטובין ותיאורם כך שיתאפשר זיהוי באופן חד ערכי של הטובין לדגם המאושר.  **סעיף 9 בטבלה זו מתייחס לדרישות פרטניות להחזקת תיק מוצר עבור תקנים מסוימים.** |
| 7 | תיעוד ערוצי הפצה |  |
| 8 | צילום המוצר והתווית | צילום של הטובין, לרבות תוויות סימון, כפי שמשווק ונמכר בארץ. |
| 9 | הערות לטבלה (בסמכות הממונה לדרישות תיק מוצר) | **לעניין ת"י 386 בקבוצה** 3 – יצורף לתיק , בנוסף לדרישות סעיף 6 בטבלה לעיל, גם אחד מהמסמכים הבאים:  -אישור NB בדבר התעדת מערכת ניהול איכות במפעל המייצר על פי ISO 13485 בהתאם ל- annex 2 של דירקטיבה 93/42/EEC;  או  -תעודת דגם מאת NB בהתאם ל- annex 3 מגובה בהצהרת יצרן בהתאם ל- annex 4 של דירקטיבה 93/42/EEC.  **לעניין ת"י 62368 ומיועדים להתקנה בכלי רכב כחלקי חילוף מקוריים (הזהים לחלק שהותקן ע"י היצרן במקור ברכב עבורו הם מיועדים)** רשאי היבואן במקום מסמכי הבדיקה להחזיק בהצהרה רשמית מאת יצרן הרכב כי המוצר המיובא הינו חלק מקורי של הרכב מדגם המסוים אותו הוא מייצר ואשר נמצא מתאים לרגולציה האירופאית העדכנית ליום ייצור הרכב |

1. **מסמכים נוספים הנדרשים לכל משלוח**

|  |  |  |
| --- | --- | --- |
| **מס'** | **דרישה** | **הערות** |
| 10 | חשבון מכר | חשבון ספק  יש לשים לב כי הטובין בחשבון המכר **יזוהה בצורה וודאית וחד ערכית** אל מול אישור העמידה בדרישות הממונה על התקינה לטובין מיובאים (במסלול יבוא עפ"י התקן הישראלי הרשמי - בקבוצות יבוא מס 2 ו-3 ובמסלול יבוא עפ"י התקן הבין-לאומי) **או**  אל מול אישור שחרור תחת התחייבות (במסלול יבוא עפ"י התקן הישראלי הרשמי בקבוצת יבוא מספר 1) והטובין עצמו. |
| 11 | הצהרת יבוא כמשמעותו בסעיף 24 לפקודת המכס |  |
| 12 | שטר מסירה | שטר מטען |
| 13 | אישור דגם ואישור משלוח, בהתאם להנחיות הממונה על התקינה | בכל מסלולי היבוא:  אישור עמידה בדרישות הממונה על התקינה לשחרור טובין מיובאים.  בעניין מסלול יבוא עפ"י התקן הישראלי הרשמי – קבוצת יבוא מס' 1,  יש לצרף גם אישור בדיקת מעבדה למשלוח (תעודת בדיקה חלקית), למעט מקרים בהם:  1. טובין מיובאים הנמצאים בפיקוח תו תקן  2. טובין שזכאי להקלה ע"י פטור מבדיקה:  א. מסלול הקלות, בכפוף לתנאי המסלול בו היבואן מצוי;  ב. איחוד משלוחים, בכפוף לעמידה בתנאים לאיחוד משלוחים כמפורט בהוראות הממונה לעניין יבוא טובין שחל עליהם תקן רשמי;  ג. מוצר שיובא כשורה נלווית לשורה מובילה, בכפוף לאישור מעבדת הבדיקה כי הטובין שבשורה הנלווית משוייך למשפחת הדגמים אליה מתייחסת השורה המובילה במשלוח; |
| 14 | עותק הצהרת יבואן כאמור בסעיף 2ו לפקודה, ככל שיש כזו |  |
| 15 | מספרי אצוות ומספרים סידוריים אם הועברו ליבואן על ידי הספק רשימות הכוללות מידע זה |  |